《西塞山下回舟作》
唐代·陶岘

匡庐旧业是谁主，吴越新居安此生。白发数茎归未得，

青山一望计还成。鸦翻枫叶夕阳动，鹭立芦花秋水明。

从此舍舟何所诣，酒旗歌扇正相迎。

作者简介：晋陶渊明第九代商孙，号风月散人。江南丝竹首创者。唐开元二年定居昆山千灯陶家桥。其学娴经济，亦以文学自许。生知八音，撰《乐录》八章，定其得失。而疏脱自放，不谋仕进，富于田业，择人不欺者悉付之。岘有女乐一部，善奏清商之曲，吴越之士号为水仙。开元末名闻朝廷，经过郡邑，靡不招延。然自谓麋鹿野人多不肯赴，亦有不召而自诣者。浪迹三十余年，后游襄阳西寨，归老于吴。著有《陶真野集》十卷，《风月散人乐府》八卷。